**Intervenció del MHP Salvador Illa a la inauguració del festival marítim i pesquer Maresmar**

*11 d’octubre de 2024*

Bona tarda a tothom. El primer que vull fer és donar les gràcies als organitzadors d'aquesta segona edició, un certamen vinculat al món de la pesca que havia estat interromput uns anys. Recuperar-lo per donar a conèixer l'activitat que s'hi fa, per apropar-lo a la ciutadania, per discutir entre els diferents actors d'aquest sector, estratègies, noves pràctiques, problemes, compartir-los, per fer pedagogia. Per tant, per mirar endavant, i per recuperar tot el que és una tradició inherent a la identitat catalana, que és tota la vinculada a l'àmbit marítim i a l'àmbit pesquí, per tant, felicitar-vos per aquesta segona edició de Maresmar.

I la segona cosa que volia dir és que he volgut venir avui divendres a la tarda, com se'n va sol·licitar a la inauguració d'aquestes jornades per significar el recolzament del Govern de la Generalitat que presideixo al sector pesquer. És el primer acte que faig vinculat a aquest sector, el faig a més a més al Maresme, també és el primer acte que faig com a president de la Generalitat al Maresme, i casa bastant bé el Maresme en la direcció pesquera. El principal missatge que jo vull traslladar avui, jo i els companys del Govern, membres del govern, companyes. El govern de veritat està al costat del sector pesquer.

Per quines raons? Primer per la importància d'aquest sector a l'economia catalana. Una importància numèrica, gairebé un 3% mal comptat del producte interior brut, de la prosperitat que genera a Catalunya, i l'economia blava al voltant d'unes 100.000 persones que s'hi guanyarien.

Segon, la importància no només numèrica sinó estratègica. S'ha parlat de la sobriania alimentària, però actualment aquest serà un àmbit cada vegada més important i per tant, està molt bé seguir tenint un sector pesquer i un sector agrícola. Un sector primari potent. Que puguem seguir gaudint. Per tant, importància numèrica i importància estratègica.

En segon lloc, per significar que és compatible prendre's molt seriosament, i sé si m'ho permeten, molt radical en la defensa del medi ambient, en la defensa dels valors de la sostenibilitat. En prendre's molt seriosament, que som 8.000 milions de persones que habitem aquest planeta i que si no canviem la nostra forma de relacionar-nos amb els recursos naturals els posarem en risc, però al mateix temps seguir generant prosperitat.

I que des del nostre punt de vista almenys, presentar el respecte al medi ambient, la radicalitat en la defensa del medi ambient, la defensa de la sostenibilitat com a antagònica en seguir generant prosperitat i seguir tenint un medi de vida és un camí equivocat. Hi ha gent que ho defensa i hi ha gent que ho pensa així i nosaltres pensem que no és així.

Per tant, creiem que es pot fer compatible defensar el medi ambient, ser estricte en preservar els recursos pesquers, la nostra litoral,i al mateix temps seguir vivint, seguir tenint un sector pesquer actiu.

En tercer lloc, pel que jo conec, he vist aquesta tarda mateix, he vist en anteriors visites que he fet, prèvies a la meva condició de president de la Generalitat, molt concretament vinculades a la Confraria de Pescadors de Palamós i també a les Terres de l'Ebre, el sector pesquer català, com també ha dit el president de la Confraria de Pescadors, ha innovat. No ha tingut una actitud, pel que jo conec, de creuar-se de braços, ha sigut pioner en moltes coses, s'ha organitzat localment, ha portat el recolzament de les administracions a vegades, per mirar d'avançar-se, d'adaptar-se a aquesta nova realitat i de no voler fer les coses com es feien fa 20, 30, 40 anys. Per tant, tenim un sector que ha fet bona part dels deures que havíen de fer.

En quart lloc, hi ha un marc normatiu, regulador, com en gairebé tot el que ens afecta a la normativa europea .Nosaltres posar-nos en contra no ho podem fer, no ho tenim per dut, el que sí que podem fer és influir.I per influir hi tenim dues eines, l'eina de treballar molt a prop, en aquest cas amb el Ministeri d'Agricultura ho farem i el director general de pesca ja ha pres una nota, i jo mateix m'hi implicaré, i el conseller també, i ho farem també influint directament sense anar contra ningú. Per tant, entrar en dinàmiques que jo no sóc partidari de fer en una confrontació. Per tant intentarem influir directament al moment adequat en aquelles polítiques que puguin ser beneficioses pel sector pesquer català que és el que ens pertoca.

I com ho farem? Primer escoltant com hem fet primerament avui, escoltant el sector, escoltant les persones que us hi dediqueu, les diferents confraries. Una de les seves tasques més importants del director general, actuar en Espanya, ho farà el conseller, ho faré jo mateix escoltant i en segon lloc donaré una bona nota per poder-ho portar-ho endavant. I influint tot allò que puguem.

El compromís que assumeixo davant de vostè avui, aquí a Arenys de Mar i al Maresme, és aquest: estar al costat del sector pesquer i desplegar polítiques que ajudin. Seguirem amb els ajuts que s'estan donant, seguirem amb les polítiques que es porten i seguirem també, alcalde, ocupant-nos dels ports de Catalunya, que són necessaris per a l'activitat pesquera. Ens acompanya avui el secretari general de Mobilitat.

No ha sigut el meu govern que ha decidit posar 5 milions aquí. M'agrada ser molt clar. Una decisió que va prendre el govern anterior, el que hem fet nosaltres és mantenir-ho. I per tant, donarem continuïtat, i tindrà el Port d'Arenys de Mar aquesta inversió de 5 milions, amb un horitzó de 3 o 4 anys.

I avui també he vingut el màxim responsable per certificar-ho, perquè el pugueu comptar, i més coses que haurem d'anar fent per millorar-lo.

Desitjo que tinguin un bon certamen, em diuen que dura fins aquest diumenge, que sigui profitós i que comptin amb allò que creguin que hi podeu comptar amb el Govern de Catalunya. I moltes gràcies un cop més per la seva feina. Bona tarda.